[Mes stadi]

Anke Weschenfelder

Il stadi vegn ad ir en muschna e sutterrar sut el sia fundamentala monopoligarchica.
Nus faschain in pass da la vart e manizzain alura las mieulas, las examinond tranter nossa detta.
Uss, sche nus separain quest virivari cun il rastè e l'ariain bain e laschain suar, pudessi ir.
Schizunt en la chaja da birocrats sa chattan anc restanzas da substanzas nutritivas.
Nus vegnin damai a cultivar il terren.
Mes stadi crescha sco il suffel d'ina structura che na conuscha ni nums ni naziuns.
El è transparent e lom e sa mova en il vent.
Sch'jau tir in bumerang tras mes stadi, turna el tar mai.
Nagins parsuras e nagins bassventers na stattan en ils pes a mia stinanza.
Jau astg e stos far tut mamez.
Semnar, emprender, pensar e racoglier.

Translaziun: Dumenic Andry